Michael Kohlhaas

Michael Kohlhaas er en kortroman fra 1811 av den tyske forfatteren Heinrich von Kleist (1777–1811), basert på fortellinger om den tyske kjøpmannen , som skal ha levd på 1500-tallet.

miniatyr|upright|, bilde fra 1800-tallet.

Hestehandleren Michael Kohlhaas blir lurt av slottsherren Wenzel von Tronka til å betale en oppdiktet tollavgift på to hester for en flokk hester som han skal føre fram til markedet i Dresden. Han oppdager at han har blitt lurt, oppsøker junkeren, og krever erstatning for skader som er påført hestene og hestekaren. Ett år senere oppdager han at kravet er henlagt etter press fra junkerens slektninger. På grunn av dette blir han en opprører mot samfunnet. Han vinner fram med sine klager, men blir likevel dømt til døden fordi han har forsøkt å ta seg selv til rette.Snorre Evensberget. Litterært leksikon. Stenersen, 2000. 

«I sine verker vender Kleist stadig tilbake til konflikten mellom statens rett og individets personlige rettsfølelse og moralske plikt», og temaet i Michael Kohlhaas er beskrevet som «trassig opposisjonstrang hos en mann som føler seg krenket i sin rettsfølelse»,Heinrich von Kleist i Store norske leksikon som «krenket rettsfølelse som driver en bonde til opprør mot staten, til lovløshet og undergang. Det er en rystende tragedie om individet og samfunnet, fortalt med rolig realisme»,Tore Zetterholm. Levende litteratur, fra Gilgamesj til Dylan. Bokklubben, 1986.  og som «en konflikt mellom etablert orden og den enkeltes rett».

Fortellingen er filmet minst fire ganger, sist i 2013 av Arnaud des Pallières, med Mads Mikkelsen i hovedrollen.imdb.com

 Norske utgaver 
 Michael Kohlhaas : en Fortælling. Utgitt av Selskabet for Folkeoplysningens Fremme, 189?
 Michael Kohlhaas : historisk fortælling. Oversat av Alf Due. Helge Erichsens forlag, 1916
 Michael Kohlhaas. Oversatt av Erik Krag. Gyldendal, 1930
 Michael Kohlhaas. Oversatt av Hans Braarvig. Gyldendal, 1967
 I antologien Fortellinger I i serien Mesterverk fra verdenslitteraturen. Gyldendal, 1975. 
 Antologien gjenopptrykt som Mesterfortellinger fra verdenslitteraturen. Gyldendal, 2001. 

 Referanser 

 Eksterne lenker 


Kategori:Lanternebøkene
Kategori:bøker fra 1811
Kategori:Tyske romaner
Kategori:Bøker oversatt til norsk